Subject: Vs: küsimus Meditsiiniuudistelt- elutähtsa teenuse osutajad
From: "Kristi Sarap" <[email-masked]>
To: "Kristiina Palk" <[email-masked]>
Date: Thu, 23 Apr 2026 12:29:15 +0300

Tere, Kristiina!

Ravimiameti poolt vastab meie järelevalveosakonna spetsialist Stella
Sulaoja.

„ETO apteekide valimist korraldab Ravimiamet, kes esitab ettepaneku ETO
määramiseks Sotsiaalministeeriumile. ETO apteegiks määramise otsustab
sotsiaalminister käskkirjaga. Ravimiamet võtab apteegi ETO-ks määramise
ettepaneku tegemisel arvesse apteegi:

• asukohta, arvestades ligipääsu, teiste tervishoiuteenuse osutajate
lähedalolu ja seda, et teenindusulatus kataks võimalikult suure osa
maakonna elanikkonnast;

• erialatöötajate arvu, eelistades suurema erialatöötajate arvuga apteeke;

• ruumide suurust ning kriisivalmidust ja toimepidevust soodustavaid
tegureid;

• sisseseade ja varustuse sobivust elutähtsa teenuse osutamiseks;

• omanikuks oleva proviisori valmisolekut saada elutähtsa teenuse
osutajaks.

Nimetatud kriteeriume arvestatakse tervikuna, valides ETO-ks piirkonnas
asuvatest apteekidest kriisidega toimetulekuks enim valmis oleva apteegi.

Ravimiamet alustas valikuprotsessi kõige suurema rahvastikuarvuga
maakondade keskustest ning kolme aasta jooksul jätkatakse apteekide
valimist kõigis maakondades, kuni igas maakonnas on ETO apteek määratud.
Täna on ETO apteekideks kaks apteeki Tallinnas ja üks apteek Tartus ning
sel aastal on plaanis määrata veel kaks ETO apteeki teistes
maakonnakeskustes.

Iga maakonnakeskuse puhul Ravimiamet:

• analüüsib töötajate arvu ja ruumide pindala andmeid valitud piirkonna
apteekides;

• kogub suurema erialatöötajate täidetud koormuse ja suurema ruumide
pindalaga apteekidelt küsimustikuga lisainfot;

• analüüsib kogutud andmeid ja vaatab üle asukohad teiste teenuseosutajate
(haiglad jt kriisides olulised teenused) suhtes;

• korraldab kohtumised kogutud andmete alusel kõige sobivamate
apteekidega;

• apteegi nõusolekut arvestades teeb ettepaneku Sotsiaalministeeriumile
apteegi määramiseks ETO-ks.

Arvestades vajadust tagada teenuse kättesaadavus kriisiolukordades kogu
elanikkonnale, võib lisanduda ETO apteeke tulevikus ka mujal kui
maakonnakeskustes veel.

Lisaks ETO apteekidele on tekkimas ka kriisipoodide juures asuvate
elektrikatkestuste korral toimepidevamate apteekide võrgustik. Eesti
Varude Keskus, Regionaal- ja Põllumajandusministeerium ning Majandus- ja
Kommunikatsiooniministeerium koostöös kaupmeestega moodustavad
generaatoriga varustatud kaupluste üleriigilise võrgustiku, et tagada
elanikkonnale toidu ja esmatarbekaupade ulatuslike elektrikatkestuste ja
muude kriiside korral. Kriisipoodidega samas hoones asuvad apteegid saavad
samuti toimepidevamaks, kuna elektrivarustus saab olema tagatud kriisipoe
generaatori poolt. Täna on selliseid apteeke kümmekond, kuid lähiaastatel
võib see arv viiekordistuda.“

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Kristiina Palk <[email-masked]>
Saatmisaeg: teisipäev, 21. aprill 2026 10:35
Adressaat: Kristi Sarap <[email-masked]>
Teema: küsimus Meditsiiniuudistelt- elutähtsa teenuse osutajad

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere, Kristi!

Küsimus elutähtsate teenuste kohta:
https://www.ravimiamet.ee/uudised/maarati-esimesed-ravimitega-varustamise-
elutahtsa-teenuse-osutajad

All on minu küsimused:

1.  Milliste konkreetsete kriteeriumide alusel valiti esimesed elutähtsa
teenuse osutajatest apteegid?

2. Kuidas tagatakse, et ETO apteekide valik katab Eesti piirkonnad
võrdselt? Kuidas seda korraldatakse?
3. Milline saab olema edasiste ETO apteekide määramise protsess aastatel
2026–2028? Kas soovijad peavad ise kandideerima või kuidas see käib?

Palun vastake 28.04-ks.

Tänades Kristiina

Tervitades

Kristiina Palk

Meditsiiniuudised mu.ee

Ajakirjanik-toimetaja

+372 5855 2330